
מכרז 17/13 קול קורא למלגות לתלמידי תואר ראשון עד שלישי בתחומי האנרגיה
הגיאולוגיה והגיאופיסיקה של דלקים פוסיליים
[bookmark: Start]משרד האנרגיה והמים, באמצעות לשכת המדען הראשי, יזם תוכנית מיוחדת אשר במסגרתה ניתן יהיה להגיש בקשות למלגת לימוד וקיום לתארים ראשון עד שלישי בתחומי האנרגיה, הגיאולוגיה והגיאופיסיקה של דלקים פוסיליים.  

התוכנית להגדלת מספר הבוגרים האקדמאיים בתחומי האנרגיה הגיאולוגיה והגיאופיסיקה של דלקים פוסיליים נועדה להגדיל באופן משמעותי את מספר הבוגרים בתחומים בהם אותרו פערי ביקוש במשק האנרגיה בישראל.  מטרת הענקת המלגות הינה מיצוי הפוטנציאל הקיים במוסדות ואצל החוקרים לפיתוח תחומי ידע אלו, אשר הינם בעלי ערך מוסף למדינת ישראל ואשר יש בהם פוטנציאל כלכלי עתידי. התכנית מיועדת לסטודנטים לתארים ראשון,  שני או שלישי במוסדות להשכלה גבוהה בישראל אך ורק בתחומי העדיפות של המשרד המפורטים להלן:
· הנדסת גז טבעי ונפט
· הנדסת אנרגיה
· תואר שני בדיסציפלינות מדעיות והנדסיות שונות עם תיזה בתחומי האנרגיה.
· הנדסת חשמל- התמחות במתח גבוה וזרם חזק
· הנדסת גרעין
· גיאולוגיה וגיאופיסיקה של דלקים פוסיליים
יובהר כי, ההגדרות לתחומי הלימוד מתייחסות לתוכן  ההתמחות והמחקר במסגרת התואר  ולא בהכרח  לשם הרשמי של תכנית הלימודים. במקרים כאלה נדרשת הצגת אסמכתאות וחוות דעת התומכות.

תנאי הסף:
רשאים להגיש בקשות לקול הקורא מועמדים מטעם המוסדות להשכלה גבוהה בהתקיים כל תנאי הסף שלהלן: 
1) יש למלא את טופס ההגשה המצורף כנספח א' בשלמותו.
2)  על המוסד המגיש להיות מוסד מוכר להשכלה גבוהה בישראל, כמשמעותו בחוק המועצה להשכלה גבוהה, תשי"ח-1958 
3)  על המשתלם לצרף מכתב קבלה או אישור לימודים רשמי מטעם מהמוסד האקדמי.

אי מילוי מדויק של הדרישות המפורטות בתנאי הסף ייתכן ויביא לפסילת ההצעה על הסף.
הסכם:
תקופת ההסכם המוצע לא תעלה על 12 חודשים. למשרד בלבד שמורה האופציה להאריך את ההתקשרות עד לשנה נוספת אחת, ללא תוספת תקציב. מובהר בזאת שהמשרד רשאי לאשר המחקר לתקופה קצרה מהמבוקשת בהצעה.
ההצעה:
פירוט הקול הקורא נמצא באתר המשרד, בכתובת האינטרנט http://www.energy.gov.il, בקטגוריית "מכרזים".  ההצעות תוגשנה על גבי טופסי הצעות המחקר של לשכת המדען הראשי. הטפסים ניתנים כקבצי WORD ההצעות תהיינה חתומות על-ידי מורשי החתימה של המציע.

בכל מקרה של סתירה בין האמור בהודעה זו לאמור במסמכי המכרז יגבר האמור במסמכי המכרז.	

ההצעות תוגשנה בשני עותקים (מקור והעתק) את מעטפת ההצעה יש להכניס לשלוח בדואר רשום ללשכת המדען הראשי, משרד האנרגיה והמים, רחוב הרטום 14, ת.ד. 36148 ירושלים מיקוד 9136002, לא יאוחר מיום 17.10.13 בשעה 14:00.

